Аддзел адукацыі, спорту і турызма Ельскага райвыканкама

Дзяржаўная ўстанова адукацыі

«Млыноцкі дзіцячы сад-пачатковая школа Ельскага раёна»

**“Гукі [м], [м’]. Літары М,м.”**

Канспект урока

“Навучанне грамаце

(навучанне чытанню)”

у 1 класе

настаўніца пачатковых класаў

Міронова Святлана Уладзіміраўна,

вышэйшая адукацыя,

вышэйшая кваліфікацыйная катэгорыя

2019

**Тэма: Гукі [м], [м′]. Літары М, м**

**Мэта:** плануецца, што напрыканцы ўрока вучні будуць ведаць гукі [м], [м′] і літару, якой яны абазначаюцца; умець адрозніваць гукі [м], [м′] і літары М, м;

складаць апавяданне па сюжэтным малюнку.

**Задачы:** садзейнічаць развіццю ўмення адрозніваць гукі [м], [м′] і літары М, м; ствараць умовы для замацавання вывучаных літар; спрыяць узбагачэнню і пашырэнню слоўнікавага запасу вучняў на тэму “Мой край”; ствараць умовы для абуджэння цікавасці вучняў да творчасці аўтараў-землякоў, выклікаць цікавасць да вывучэння гісторыі роднага краю; фарміраваць пачуццё любові да прыроды, сваёй вёскі.

**Абсталяванне:** прэзентацыя “Мая краіна, вобласць, раён, аграгарадок Млынок”, замалёўкі вёскі, якія намалявалі былыя вучаніцы Ю.Раманава і К.Цалка.

**Ход урока**

1. **Арганізацыйны момант**

Празвінеў званок і зноў

У клас пазваў маіх сяброў.

Будзем дружна працаваць,

Будзем веды здабываць.

* Добры дзень! Пачынаем наш урок.

1. **Актуалізацыя ведаў**

* З чаго складаецца сказ? (*Са слоў*.)
* З чаго складаецца слова? (*З гукаў*.)
* На якія дзве групы падзяляюцца гукі беларускай мовы? (*На галосныя і зычныя*.)
* Якія бываюць зычныя гукі? (*Цвёрдыя і мяккія, звонкія і глухія*.)
* Звернемся да малюнка у нашым буквары. Што прынесла варона? (*Паштоўку*.)
* Якую паштоўку? (*Віншавальную*.)
* Складзіце сказ пра варону. (*Варона прынесла віншавальную паштоўку*.)
* Колькі слоў у гэтым сказе? Намалюйце яго схему у нашых кніжках-маляванках “Гомельская зямля – Радзіма твая і мая”.
* Адгадайце загадку.

Як гарбаты

Захачу,

Хуценька

Яго ўключу.

Не капціць ён,

Не дыміць,

Вельмі хутка

Закіпіць.

З краніка

Пальецца вар,

Нас напоіць... ***(самавар)***

* Раней у самаварах выкарыстоўвалі вуголле, якое награвала ваду, пазней з’явіліся

электрычныя самавары.

* Вымавіце ў слове *“самавар”* першы гук і ахарактарызуйце яго: галосны ці зычны,

цвёрды зычны ці мяккі, звонкі ці глухі. Пакажыце схему гука [с].

* Адгадайце загадку, якую сачыніў для вас наш аўтар-зямляк Уладзімір Мацвеенка.

Што за кавалер, каторы

Мае рыцарскія шпоры?

Носіць на хвасце вясёлку,

Падымае ўсіх на золку? (Пеўнік)

**Тлумачэнне слова:** шпора — сагнутая па форме абцаса металічная дужка з зубчастым або гладкім кольцам, якая прымацоўваецца да задняй часткі бота наезніка (*паказваецца малюнак*); завостраны рагавы выступ на нагах у самцоў некаторых птушак.

* Вымавіце ў гэтым слове першы гук і ахарактарызуйце яго: галосны ці зычны,

цвёрды зычны ці мяккі, звонкі ці глухі. Пакажыце схему гука [п’].

* Назвы яшчэ якіх прадметаў пачынаюцца з гука [с] або [с’], [п] або [п’]?
* Пакажыце літары, якімі абазначаюцца гэтыя гукі.
* **Фізкультхвілінка**

1. **Уводзіны ў тэму**

* Адкажыце на пытанне: у якой краіне мы з вамі жывём? ( У Беларусі)
* Так. Наша Радзіма – Беларусь. У Беларусі шмат гарадоў. (Слайд 1 – карта

Беларусі)

* Назавіце самы галоўны горад Беларусі. (Мінск – сталіца нашай рэспублікі.)
* Колькі абласцей у нашай краіне? (Шэсць – паказваецца на карце)
* У якой вобласці жывём мы? Назавіце абласны цэнтр. (Гомельская вобласць,

г. Гомель. Слайд 2 – карта Гомельскай вобласці)

* У Гомельскай вобласці таксама шмат гарадоў і раёнаў. У якім раёне жы-вём мы

з вамі? ( У Ельскім раёне, а раённы цэнтр – Ельск. Слайд 3 – карта Ельскага раёна)

* А як называецца вёска, у якой жывяце вы? (Млынок – паказваю на карце)
* Што вы мне можаце расказаць пра сваю вёску? (Адказы дзяцей)
* Тое месца , дзе вы нарадзіліся, называецца малая радзіма. І ваша малая радзіма –

вёска Млынок. Паслухайце верш пра вашы родныя мясціны, што напісала жыхарка в. Млынок І.Траццяк, якую вы добра ведаеце.

* **Чытанне верша настаўнікам.**

О, мой Млынок, мая радзіма,

Цябе люблю я нездарма.

Тут нарадзіліся ўсе продкі:

Бабуля, маці і сястра.

Я тут пайшла калісьці ў школу,

Шмат ведаў тут я набыла

Пра родны край, куточак мілы.

Млынок люблю я нездарма.

(Слайды 4 – 6 – краявіды вёскі)

* Дзе нарадзілася І.Траццяк? Ці любіць яна сваю вёску – малую радзіму?

Як вы здагадаліся?

* Тут нарадзіліся і вы, вы тут жывяце, для вас тут усё роднае. І ўсё гэта трэба не

толькі любіць, але і берагчы.

* Ці пазналі вы гэтыя мясціны? (Паказваю замалёўкі вёскі, якія намалявалі былыя

вучні нашай школы: Ю.Раманава і К.Цалка)

* Адкажыце, як называецца ваша вёска? (Млынок)
* Які першы гук чуеце ў гэтым слове? ([м]) Дайце яму характарыстыку. (Зычны,

цвёрды, звонкі). Пакажыце схему гэтага гука. (Настаўнікам коратка апісваеца артыкуляцыя гука)

* А ці ведаеце вы адкуль пайшла назва вёскі Млынок? (Даўным-даўно каля паселішча

на беразе невялічкай рэчкі стаяў млын, у якім малолі зерне. Пазней і паселішча, і рэчку назвалі Млынок. Вось так.) (Слайд 7 – млын каля рэчкі)

* У Ельскім раёне яшчэ ёсць вёскі з цікавамі назвамі. Адна з іх –

Мядзведнае. Кажуць, калісь тут вадзілася шмат мядзведзяў, таму і назву такую вёска атрымала. (Слайд 8 – мядзведзь)

* Які першы гук чуеце ў слове мядзведзь? ([м′].) Дайце яму характарыстыку.(Зычны,

мяккі, звонкі). Пакажыце схему гэтага гука.

1. **Работа па тэме ўрока.**

* **Адпрацоўка вымаўлення гукаў [м], [м′].**

***Завучванне скорагаворкі***:

Мой мядзведзік мае моду

Перад сном паесці мёду. (Слайд 9 – медзведзяня)

* **Пытанні і заданні да верша** :
* Пра каго гаворыцца ў вершы ?
* Як вы думаеце, адкуль наша медзведзянятка, з якой вёскі? (Мядзведнае.)
* Чым любіць ласавацца медзведзяня?
* Якія словы ў вершы рыфмуюцца? (Моду – мёду)
* Якія першыя гукі ў гэтых словах?
* Вымавім іх разам некалькі разоў.
* Знайдзіце ў буквары літары М, м. (Слайд 9 – літары М, м)
* Складзіце літару з палачак, надрукуйце яе на дошцы, у сваіх кніжках-маляванках.
* **Фізкультхвілінка**
* **Складанне апавядання па сюжэтным малюнку (пра вёску).**

***На дошцы замалёўкі вёскі Млынок (Ю.Раманава, К.Цалка)***

* Як вы думаеце, як называецца вёска, якую вы бачыце на малюнках? (Млынок). Як

вы здагадаліся?

* Каго бачыце на малюнку? (Дзяцей.)
* Што робяць деці? (Купаюцца ў возеры)
* Дзе знаходзіцца возера? (Каля лесу)
* Складзіце сказ. Колькі ў ім слоў? Намалюйце ў сваіх кніжках-маляванках

“Гомельская зямля – Радзіма твая і мая” схему гэтага сказа.

* А што вы бачыце на гэтым малюнку? (Сонейка, вуліца, хаты, школа)
* Якая пара сутак адлюстравана на малюнку? (Раніца)
* Складзіце сказ. (У маёй вёсцы радасна ўзыходзіць сонца)
* Намалюйце схему гэтага сказа. Колькі ў ім слоў?
* Пра якія вёскі мы з вамі гаварылі на ўроку, як яны называюцца? (Млынок, Мядзведнае)
* Назавіце першыя гукі ў гэтых словах. ([м], [м′]). Пакажыце літару, якой яны

абазначаюцца.

1. **Вынік урока**

* ***Чытанне дыялога-жарту.***

*— Тата, — сын пытае, — мышы шмат жывуць? А колькі год?*

*— Адказаць нам зможа, Міша, на пытанне гэта кот.*

— Назавіце словы, што пачынаюцца з гукаў, якія мы сёння вывучылі. (*Мышы, Міша*.)

* Чым адрозніваюцца першыя гукі ў гэтых словах? (*У слове мышы гук [м] цвёрды,*

*у слове Міша*  *гук [м’] мяккі*.). Якой літарай абазначаюцца гэтыя гукі?

1. **Рэфлексія**

* Што спадабалася на ўроку?
* Што было цяжка?
* Ацэнка работы на ўроку па лінеечках поспеху.
* Дзякуй за працу.